Wallabies veg terug teen WallisDie Wallabies het Saterdagaand met 16-15 geseëvier. (Foto: Andy Buchanan/AFP) Die Wallaby-rugbyafrigter, Dave Rennie, het Saterdag in Cardiff ŉ reddingsboei gekry wat hom na alle waarskynlikheid sy pos gaan laat behou. Die Wallabies het hul laaste toetswedstryd op hul Europese misoes-toer, wat drie opeenvolgende nederlae ingesluit het, met ŉ ongelooflike oorwinning van 39 – 34 oor Wallis afgesluit nadat hulle in die 57ste minuut nog met 13 – 34 agter was. Wallis, wat rustyd met 20 – 13 voorgeloop het, se gebrek aan dissipline het die toetswedstryd op ŉ skinkbord aan die Wallabies weggegee. Hulle was in beheer, hul het die wedstryd in die sakkie gehad, maar soos die ou spreekwoord lui, het hulle vergeet om dit toe te knoop. Die Wallabies het ewe skielik vlam gevat en aangespoor deur die Fidjiaan Mark Nawaqanitawase het hulle teruggeveg, die bal heen en weer gegooi en die eerste keer op toer na wêreldbrekers gelyk. Wallis, wat twee geel kaarte (Justin Tipuric en die plaasvervanger Ryan Elias) afgestaan het, het ingeplof soos feitlik geen span nog voor hulle nie. Die vonk was weg, daar was geen passie nie en toe lol die dissipline boonop ook nog. The match winner ???? Lachlan Lonergan sealed the deal in spectacular fashion ????#WALvAUS #Wallabies @eToroAU pic.twitter.com/RMZWMfcLbd — Wallabies (@wallabies) November 26, 2022 Waar Rennie vuisvoos in die afrigtershokkie gesit het, het daar ewe skielik glimlagte verskyn terwyl daar groot moedeloosheid op die gesigte van Wayne Pivac en Stephen Jones (die Walliese afrigters) verskyn het. Die Wallabies se terugvegpoging het Rennie se Aussie-loopbaan na alle waarskynlikheid gered. Hy het met ŉ jong span getoer en verskeie van sy staatmakers was beseer. Nou het van hulle wasdom bereik en kan die Wallabies na die toekoms uitsien as hulle hierop kan voortbou. Vir Wallis gaan dit ŉ groot kopkrap wees oor hoekom dinge so verkeerd verloop het. Hulle was vol vuur vir ŉ uur, maar toe is dit geblus. Punte: Australië 39 (13) Drieë: Folau Fainga’a, Mark Nawaqanitawase (2), strafdrie (7 punte), Lachlan Lonergan. Doelskoppe: Ben Donaldson, Noah Lolesio (2). Strafdoele: Donaldson (2). Wallis 34 (20): Drieë: Jac Morgan (2), Taulupe Faletau, Rio Dyer. Doelskoppe: Gareth Anscombe (4). Strafdoele: Anscombe (2).